Jn nomine Domini amen. Anno a natiuitate Eiusdem millesimo quadringentesimo quadragesimo primo, pontificatus sanctissimi in Christo patris et dominj, domini Ffelicis, diuina prouidencia pape quintj [anno] secundo, jndiccione quarta, decima quarta die mensis Septembris, puta exaltacionis sancte crucis, post coronacionem in regno Suecie jllustrissimi principis domini Cristoferi, Dej gracia regnorum Suecie et Dacie regis, comitis palatinj Reni et ducis Bauarie, sub inchoacione summe misse in summo choro cathedralis ecclesie Vpsalensis fuerint quamplures regnorum supradictorum nobiles milites concreatj, quibus antelectum fuit iuramentum infrascriptum in sueuico siue danico per reuerendum in Christo patrem dominum Thomam, episcopum Strengenensem. Omnes vero milites creandi iurauerunt per viuentem in secula, erectis in celum manibus, se infrascriptum iuramentum in forma inuiolabiliter in perpetuum seruaturos iuxta eorum vires et vltimas facultates, cuius iuramenti tenor sequitur in hiis verbis: Jach bidher mik swa Gud hullan, jomfrv Mariam, sancte Erich oc sancte Knwt at jac wil epter min yterste macth met liiff och godz beskerma the helga cristna tro oc ewangelium, oc halla oc wæria kirkiona oc henna tiænara wid sina friheet och frælse, standa moth oræth och størkia fridh oc ræth oc beskerma fadherløøs och moderløøs barn, jomfrwr, ænkior och armt folk och wara trygger och tro minom konungh oc mino rike oc rætfærligha halla oc øwa mith riddarscap, Gudi til heders, epter mine bæzste formaagho, swa hielpp mik Gudh. Specialiter autem dominus Ericus Niclisson, miles de Thym, jnterrogauit singulariter singulos ante suscepcionem milicie et gladii vibracionem an suprascriptum iuramentum in forma seruare vellent, quod iterato tunc prestiterunt et facere pro viribus promiserunt. Et quia iuramento sic solenniter facto militum tunc [c]reatorum ego presens interfui, requisiuerunt me notarium publicum reuerendissimi in Christo patres dominj Thomas Strengenensis, Vlricus Arosiensis (ͻ: Arusiensis), Torlauus Vibergensis et Magnus Aboensis, Dei gracia ecclesiarum episcopi, jn presencia testium infrascriptorum, vt eis super huiusmodi sacramento militum protunc facto conficerem vnum uel plura instrumentum publicum seu publica instrvmenta. Actum siue factum fuit iuramentum supradictum anno Dominj, pontificatu, jndiccione, mense, die mensis, hora diei et loco quibus supra. Et ego requisitus, vt prefertur, presentibus venerandis viris dominis Erico Birgeri, decano Strengenensi, et Cristofero, scolasti[co] Vpsalensi, sacre theologie doctore eximio, ad mei requisicionem vocatis testibus specialiter et rogatis.